СПРАВКА

за отразяване на получените предложения, становища и възражения, получени при публикуването за обществено обсъждане Проект на Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ

|  |  |  |  |
| --- | --- | --- | --- |
| Подател | Предложение | Приема/не приема  предложението | Мотиви |
| Българска стопанска камара | За юридически лица, притежаващи нежилищни имоти, размерът на данъка е 1.5 на хиляда, като този размер не е променян за периода от 2008 г. до 2019 г. включително. През 2011 г. законодателно се промени основата за определяне на данъка за юридическите лица – върху по-високата между отчетната стойност и данъчната оценка. Тогава данъка върху недвижимите имоти за по-голяма част от юридическите лица се увеличи почти двойно. Нарастването на ставката с 0,8 на хиляда дава отражение на дни ЗА 2020 г. ще доведе увеличения на задълженията към МДТ с десетки хиляди лева, при голяма част от фирмите в общината. Това неминуемо ще се отрази на цените на крайната продукция и конкурентоспособността на фирмите. Нарастването с 53 % на ставката е абсурдно и последствията за фирмите ще бъдат негативни. Подобни предложения на общинската администрация не действат стимулиращо или удовлетворяващо на очакванията на бизнеса. Становището на ИСА/Стопанска камара Габрово е, че не трябва да се върви в посока на увеличаване на ставката на Данъка, а в актуализиране данъчната оценка на имота, и то само, където и когато има подобрения, модернизация и реконструкции в имота. Колкото до Вашите мотиви за повишаване на данъчната ставка, а именно, че външното финансиране за изграждане на инфраструктурни обекти намалява, справки показват, че това е точно обратното – в следващия програмен период финансирането за България дори е увеличено, което е причина притесненията от това естество да отпаднат и да несе пристъпва към увеличение на данъчните ставки.  ИСА/Стопанска камара – Габрово, освен, че изразява задоволство за по-големите възможности, които ще имаме по отношение на европейското финансиране, пожелава и по-голям процент усвояемост на тези средства, защото изнесените данни показват, че предоставените възможности са далеч по-големи от усвоените за текущия период средства. Също , преди да повиши данъчните ставки всяка община първи би трябвало да покаже, че е изчерпала всички други възможности за осигуряване на финансиране, а такива данни в мотивите липсват. Оставаме с надеждата, че от страна на местната администрация ще бъдат преразгледани всички възможности за структуриране на балансиран бюджет и финансиране нуждите и намеренията на местната общност, което няма да налага увеличение на местните данъци, заложени в предложението за Наредба за изменение и допълнение на Наредбата за определяне на местните данъци на територията на Община Габрово. | Не се приема | Данъчната ставка за юридически лица не е променяна от 2008 г. до 2019 г. През 2011 г. законодателно е променена основата за определяне на данъка – по-високата между данъчната оценка и отчетната стойност. За голяма част от юридическите лица, промяна на облагане през 2011 г. в посока на увеличение не е имало. Причината за това е, че тези юридически лица, които в годините назад са актуализирали своите отчетни стойности и това са отразявали в данъчните си декларации, то отчетните им стойности бяха равни или по-високи от данъчната оценка на имотите и размера на данъка които са плащали преди и след 2011 г. е без промяна. Тези лица, които не бяха направили необходимите актуализации в годините преди 2011 г., за тях промяната в облагаемата основа се отрази в увеличение размера на данъка. Направеното предложение относно актуализиране на данъчните оценки на имотите не кореспондира с направеното предложение за промяна, но то по принцип не е обект на промяна на Наредбата за местните данъци. По Закона за местни данъци и такси, промяна в Приложение № 2 “Норми за данъчна оценка“ е единствено в правомощията на законодателя. Общинските съвети нямат делегирани права да актуализират коефициентите на данъчните оценки.  Изразеното становище относно това, че външното финансиране в следващия програмен период се увеличава, считаме за фактически неподплатено с документи, няма цифрово изражение и не кореспондира пряко с бюджета на общината за следващата отчетна година. Освен това, част от набелязаните цели никога не са били и няма да бъдат допустими за финансиране с привлечени безвъзмездни средства.  С предложените промени за запазване на данъчните ставки на местните данъци Община Габрово, няма да постигне целите, които си е поставила, а именно увеличение на собствените приходи за постигане на: по-добра инфраструктура на територията на общината, изпълнение на по-добра социална, културна и образователна политика, финансово подпомагане на обществения транспорт, както и съфинансиране на проекти по различни програми. Преди изготвянето на проект на Наредба за изменение и допълнение на Наредбата за определяне на местните данъци на територията на Община Габрово, общинска администрация много прецизно е анализирала възможностите за увеличаване на собствените си приходи, но без увеличение на данъчните ставки, резултатите ще бъдат такива, че няма да позволят изпълнение на заложените цели. |
| Кирил Ганчев | Възползвам се от предоставената възможност за коментар относно публикуваните предложения за актуализиране на ставките на някои местни данъци и такси на територията на Община Габрово, направени на 4.11.2019 г.  С долупосочените извадки от мотивите за това решение ще направя последващи коментари, с които бих искал да изразя своето ВЪЗРАЖЕНИЕ срещу мотивите, начина и времето на публикуваните предложения.  Сред публикуваните мотиви в т.1 четем:  *„Правомощието на органа на местното самоуправление – общинския съвет, да определя местните данъци, е предоставено със Закон за изменение и допълнение на закона за местни данъци и такси ДВ. бр. 110/21.12.2007 г., в сила от 01.01.2008 г. С така направената промяна, законодателят е предоставил на общинските съвети сами да определят собствените си приходи, което е част от процеса по финансова децентрализация на общините.“* Като цяло съм съгласен с есенцията на цитата и идеята за по- голяма самостоятелност на общините и нуждата от децентрализация, имайки предвид това, че често централната власт не субсидира обективно нуждаещи се от субсидии от държавния бюджет някои общини. Често партията/коалицията, която има мнозинство в законодателната власт и е излъчила кабинет в изпълнителната власт не отпуска заявените средства на общини, които имат за градоначалник представител на друга партия или коалиция, извършвайки един вид ‚наказание‘. В този ред на мисли надали гражданите на дадена община могат да влияят на подобни политики, тъй като те не зависят от тях.  В мотивите за повишаване на данъците сте посочили определена сума и процент на събираемост на данъците при сегашните ставки, но въпреки, че размерът на събраните суми не е малък, то може да се работи върху повишаването му преди да се пристъпва към вдигане на ставките на данъците. На мнение съм, че такава стъпка е необходима едва когато няма накъде повече да се постигне подобряване на събираемостта.  Също така смятам, че времето на направените предложения за повишение на местни данъци в община Габрово е крайно недообмислено, тъй като се направи непосредствено след провеждането на Местни избори 2019 г. У мен, а и у множество други приятели и съграждани, с които говорих остана неприятното усещане, че местната управа само е чакала резултата от изборите, за да види дали управляващите в лицето на ПП ГЕРБ биха си осигурили отново мнозинство в ОбС за да прокарат това непопулярно решение за повишаване на данъците. Едно важно решение за повишаване на данъците не бива да се предлага за обсъждане и гласуване анблок, а да се даде възможност за широка и продължителна дискусия и анализ на евентуалните позитиви и негативи, които такава важна стъпка би предизвикала.  Така например в мотивите за повишение на данъците сте посочили, че Община Габрово би привлякла около 1 800 000 лева повече данъчни приходи. Разбира се, не е посочено това при какъв очакван процент на събираемост би могло да се случи и какво би станало ако очакванията се разминат с реалността.  Също – не се говори за евентуално модифициране на други данъчни ставки, които да подкрепят семейства или политики, имащи нужда от стимули. На всички ни е ясно, че по отношение на данъците върху МПС е редно да притежаваме нови и по- екологични автомобили, тъй като старите носят повече щети на околната среда, а настоящата идея на данъците върху МПС е „замърсителят“ да плаща. За жалост ситуацията в България не позволява на мнозинството от гражданите да шофират нови и по- екологични автомобили, като според последни данни потребителите на чисто нови и на коли до 5 годишна възраст са твърде малко на брой.  Накрая, но не на последно място отбелязвам, че една от идеите на повишените приходи при приемането на предложените по- големи местни данъци и такси е да подпомогне и обществения транспорт. За жалост, според публикувани наскоро за обсъждане промени по важни автобусни линии и нова транспортна схема на Габрово, виждаме орязване на линии и курсове, особено през уикендите, което би накарало повече хора да използват автомобилите си. Това, респективно, провокира и повече хора да се насочат към закупуването и притежаването на собствен автомобил, неразчитайки на градския транспорт в града. Вярно е, че това ще спомогне за повече приходи от данъци за Общината, но ще е още един пирон в ковчега на градския транспорт в Габрово.  Призовавам Ви да оттеглите предложените актуализации на имотните данъци и върху превозните средства в Общината. Нужно е повече време за анализ и дебат върху промените, които повишаването на налозите ще предизвика. Сега не е времето за това, мотивите следва да се избистрят и прецизират, а Община Габрово да работи върху подобряване на събираемостта на данъците при сегашния им размер. Няма разбивка и план за детайлно оползотворяване на евентуалните приходи, които повишението ще предизвика, освен секторите, които според мотивите биха били засегнати. Не се споменава кои части на градската инфраструктура ще бъдат ремонтирани, в какви срокове, и т.н. Нужно е повече, за да бъде едно такова предложение да бъде наистина оправдано и смислено. В този момент това не е налице.  Надявам се при сегашната ситуация предложенията да бъдат оттеглени. | Не се приема | В направеното предложение се акцентира върху събираемостта на местните данъци при сега действащите ставки. Съгласно данни на Министерство на финансите за 2018 г., събираемостта на Община Габрово по отношение на данък върху недвижимите имоти е 84 % на текущия облог, което поставя Община Габрово сред общините с най- висока събираемост в страната, като тя дори е първа по събираемост сред тези с население над 50 000 души.  Това е един сравнително много висок процент, който в предходни години не е бил достиган и е плод на сериозни усилия. Община Габрово използва всеки един начин за събиране на местните данъци и прилага всички нормативно разрешени принудителни мерки. И все пак, по редица обективни причини, част от данъчно задължените лица заплащат със закъснение своите данъци, в година следваща отчетната календарна година, макар и на цената на начислена лихва. Това е и причината при планирането на приходи да се залага процент на събиране от текущи данъци – в случая 80 % и процент на събиране на просрочени задължения – в случая 40 %.  За да се увеличи събираемостта, следва да се дадат по-големи правомощия на общинските данъчни администрации и да се направят някои промени в нормативни актове.  Принципно е правилно важните за местната общност въпроси да се подлагат на широки публични дискусии. Не случайно обаче, промените на местните данъчни ставки не подлежат на обсъждане на местни референдуми и други форми на вземане на решения с пряко гласуване на населението. Това е така, защото е доказано трудно човек сам да вземе решение за увеличаване на собствената си данъчна тежест, дори и последното да води до добри решения за общността.  Освобождаването от заплащане на данъци или „модифициране на други данъчни ставки, които да подкрепят семейства или политики, имащи нужда от стимули“ не възможност в местната политика при действащата нормативна уредба. Това е законодателно решение и намира отражение в Закона за местни данъци и такси и не е в правомощията на местните общински съвети.  Предложения на публична дискусия проект за промяна на транспортната схема не е окончателен. Решението за него ще бъде съобразено с входираните обективни предложения. В проекта е предложено премахване на курсове, в часове, в които пътникопотока е прекалено слаб. Трасетата на линии, предложени за закриване са покрити от други линии, които присъстват в разработката. Важно в случая обаче е обстоятелството, че към момента оператора на транспортната услуга реализира загуба, която ако не бъде компенсирана по някакъв начин, би го довела до фактическа невъзможност да изпълнява задачата си. Община Габрово има законова възможност за компенсиране на загубите в транспорта, но целта е с предложените мерки, размерът на тази компенсация да е във възможностите на общинския бюджет.  Факт е стремежът на Законодателя за стимулиране закупуването на екологични превозни средства, който е заложен в ЗМДТ. Факт е и възможността в правомощията на Общинските съвети за определяне на различни ставки за киловат мощност, в зависимост от екологичността на превозните средства. Предложеното увеличение е минимално и следва да се разглежда не като принуда за инвестиране в екологичен и вероятно по-нов и по-скъп автомобил, а като малка крачка в промяна на нагласите на ползвателите на МПС в посока екологичност и намаляване на вредите от неекологични превозни средства върху трети лица.  Предложеното увеличение е направено след задълбочен анализ на нуждите и исканията на голяма част от населението на Община Габрово, които искания се отправят към общината в течение на изминалите отчетни периоди и които искания към настоящия момент не са намерили своето отражение в бюджета на общината.  Планираните постъпления от предложените промени на местните данъци ще бъдат отразени в проекта на бюджет за 2020 г. на Община Габрово. |
| „МВ ЯНТРА“АД | Исканото повишение с 53% на данък сгради за нежилищни имоти в района на град Габрово ще доведе до нереално високо облагане. За някои предприятия облагането ще е завишено в пъти повече, от това с което тези имоти би трябвало да бъдат облагани, защото съществува голяма разлика между цената на придобиване на имота и данъчната оценка за същият, изчислена на база формулирана в Приложение 2 към ЗМДТ. Несъществено ще бъде увеличаването на данъка при жилищните имоти приблизително с 2 до 20 лева, за разлика от нежилищните имоти на предприятия, които могат да достигнат разлика с 10 000 лева. Ние сме против исканата промяна при изчисление на налога за нежилищните имоти и апелираме за следните законови промени:   * Данък сгради да бъде намален, а не увеличен; * Да се промени принципа на изчисляване на данъчната оценка заложен в Приложение 2 към ЗМДТ, т.е. формулата да бъде законово допълнена или изцяло променена, което да се доближи до данъчната оценка до реалната стойност на имота. Допустимо е да се иска ново увеличение в размера на данък сгради само при така приетата промяна в закона: * Данък придобиване да бъде намален до промяна в закона/да се промени принципа на изчисляване на данъчната оценка, да се достигне до изравняване с отчетна стойност/. Допустимо е да се иска ново увеличение в размера на данък придобиване само при така приетата промяна в закона. | Не се приема | Данъчната оценка на недвижими имоти на предприятия, е по – високата между отчетната стойност и данъчната оценка, съгласно Приложение 2 „Норми за данъчна оценка на недвижимите имоти“ по Закон за местни данъци и такси. Данъка върху недвижи имоти на предприятия се начислява върху по-високата от двете стойности. Следва да отбележим, че данъчната ставка на данъка върху недвижимите имоти на предприятията не е променян не само от 2008-2019 г., но и преди това за период от 1997 г. /когато е приет закона/ до 2008 г. Последната промяна в данъчните оценки е направена от законодателя през 2008 г. От тогава до настоящия не е извършвана актуализация на данъчните оценки. За разлика от данъчната оценка, която има ясно разписана формула за определяне, за пазарната цена няма реален измерител. Пазарната цена се определя според цената, която би могла да се получи при обичайните пазарни отношения, като се вземат предвид естеството на предмета и всички фактори, които влияят на цената при продажба. За да бъде определена действителната оценка на съответното имущество, в практиката се ползват различни модели и подходи, като експертна оценка, пазарна цена, себестойност/цена, която продавачът е получил. Съгласно Приложение 2 от ЗМДТ данъчната оценка служи не само за определяне на данъка върху недвижимите имоти, но и за данък наследство, данък при придобиване на имущество, както и при определяне на държавните и нотариални такси в производствата по Гражданско процесуалния кодекс. Не на последно място данъчната оценка има своето значение при разпоредителни сделки по Закона за държавната собственост и Закона за общинската собственост.  Направеното предложение за намаляване на данък върху недвижимите имоти не кореспондира с предложената промяна за увеличение на данъчните ставки тъй като то ще доведе не до увеличаване на собствените приходи, а напротив до тяхното намаляване. Независимо от вида на имота, данъчната оценка е основен фактор при определянето на задълженията за имуществени данъци на данъчно задължените лица. Съгласно Конституцията на Република България, гражданите са задължени да плащат данъци и такси, установени със закон, съобразно техните доходи и имущества. В тази връзка считаме, че не трябва да има разграничения между размера на данъка за имоти на физически и юридически лица, както и не трябва да има разграничение между размера на данъка за жилищни и нежилищни имоти. Данъчната тежест трябва да бъде еднаква за всички, според имуществото което се притежава. Въз основа на което данъчните оценки, респективно и данъка за лицата и техните имоти е различен - от 2 до 20 лв. за гражданите при масовите жилища и съответно от 100 лв. до няколко хиляди лева за юридическите лица според характеристиките на имота. Данъчните оценки, които са определени на имотите на всички лица – граждани и предприятия, на територията на община Габрово са определени въз основа на Закона за местни данъци такси, който се прилага в цялата страна. Към настоящият момент не е в правомощията на Общински съвет да определя данъчните оценки на недвижимите имоти.  Вашето предложение свързано с намаляване на данък придобиване на имущество кореспондира с принципа на изчисляване на данъчната оценка. Основа за определяне на данък придобиване е оценката на имуществото в левове към момента на прехвърлянето. За недвижимите имоти, основа за облагане е уговорената цена или определена от държавен или общински орган цена, а в случай че тя е по-ниска от данъчната оценка – по последната, каквито са изискванията на чл. 46 от ЗМДТ. В тази връзка не е допустима промяна на данъчната основа при прехвърляне на имущество, от Общински съвет Габрово. Направеното предложение на  Проект на Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ, е съобразено с действащата нормативна уредба и предложените промени са в правомощията на ОбС гр. Габрово. При евентуална промяна на ЗМДТ, общинска администрация ще предложи на Общински съвет да приведе в съответствие подзаконовия нормативен акт. |
| НБИ Консорциум | Считаме до решаване на въпроса с основата, върху която се изчисляват местните данъци както и таксите за прехвърляне е недопустимо каквото и да било увеличение, а по-скоро трябва да се помисли за намаление.  Както много добре се знае данъчната оценка може да достигне 10 и повече пъти по-висока стойност от реалната продажна /отчетна/ стойност. При такова драстично разминаване между данъчна оценка /основа за облагане/ и отчетна /продажна/ цена да се мисли за още 50% увеличение, може само ако целта е да се унищожат габровските производители.  ПРЕДЛОЖЕНИЕ:  Първо да се коригира основата, върху която е това облагане с местни данъци и такси, и тогава да се направи нов проект за Наредба за изменение и допълнение на Наредба за определяне на местните данъци на територията на Община Габрово. | Не се приема | |  | | --- | | Предложението е извън обхвата на така представения проект на Наредба. Предложенията касаят промяна на Закона за местни данъци и такси. | |
| КЕНСО АД Габрово | Тъй като 80%-90% от нежилищните имоти в гр. Габрово имат данъчна оценка /изчислена по норми съгласно Приложение 2 към ЗМДТ/, която е 5-10 пъти по-висока от отчетната /покупната/ стойност и като се има в предвид, че за предприятия в града отчетните /покупни/ цени са реални, а не занижени, както би могло да е при жилищните имоти, едно ново увеличение на данък сгради с 53% за нежилищните имоти на предприятия би могло да доведе до 15 пъти по-високо облагане от реалното, на което тези имоти би трябвало да бъдат облагани.  Освен това ако за жилищните имоти увеличението е 2-20 лева, то за нежилищните имоти на предприятия увеличението ще е между 10000-20000 лева, и повече.  В тази връзка правим следното предложение за нежилищни имоти:   1. Данък сгради да се намали от 1,5‰ на 1‰ до промяна в закона /отпадане на „данъчна оценка“ или корекция на формулата за изчисляване на данъчната оценка до изравняване с отчетната стойност/. 2. Да не се увеличава данък сгради, докато не се промени основата, върху която се изчислява. Данъчната оценка далеч не отговаря на пазарната стойност.   По същия начин за данък придобиване при покупка на нежилищни имоти предложението е   1. Данък придобиване да се намали от 2% на 1% до промяна в закона /отпадане на „данъчната оценка“ или корекция на формулата за изчисляване на данъчната оценка до изравняване с отчетната стойност/ 2. Да не се увеличава данък придобиване, докато не се промени основата, върху която се изчислява. Данъчната оценка далеч не отговаря на пазарната стойност.   Целта на предложението е да се избегнат случаите, когато данък придобиване би се получил близък или дори по-висок от продажната цена на нежилищен имот, което ще направо продажбите в гр. Габрово невъзможни | Не се приема | Към настоящият момент не е в правомощията на Общински съвет да определя данъчните оценки на недвижимите имоти.  Вашето предложение е свързано изцяло с промяна на текстове от Закона за местни данъци и такси. Предложено е намаление на данък върху недвижими имоти, както и на данък придобиване, но след промяна на закона. |
| ВИЧЕСТЕРМ ЕООД | Исканата промяна за увеличение на данъците върху недвижимите имоти в района на град Габрово / от 1,5‰ на 2,3‰/ ще бъде пагубна за част от местния бизнес, тъй като многократно ще увеличи разходите за покриване то им.  Основно потърпевши ще са притежателите на нежилищни сгради, чиито данъчни оценки надвишават отчетните стойности на имотите.  В действителност тези сгради са непродаваеми, тъй като данък придобиване и данък сгради се начисляват на по-голямата от двете стойности. | Не се приема | В писмото няма изразено предложение за промяна във връзка с проекта на Наредбата. Изразено е общо становище за несъгласие с увеличение на данък върху недвижимите имоти и данък придобиване |
| КАПИТАН ДЯДО НИКОЛА- ГАБРОВО АД | Исканата от община Габрово промяна за увеличаване на данъците върху недвижимите имоти от 1,5 промила на 2,3 промила е твърде голяма, тъй като Габрово е сред областите с най-влошена демографска картина. Увеличаването на местните данъци и такси ще доведе до още по-задълбочени проблеми в икономически, социологически и демографски план. Негативно влияние върху местната икономика ще окаже новото увеличение на данък сгради за нежилищните имоти собственост на бизнеса, защото в по-голяма си част промишлените сгради в Габрово имат вече завишени данъчни оценки, върху които се начислява данък сгради. Исканото повишение с 53% ще доведе до нереално високо пропорционално облагане, тъй като има съществена разлика между отчетната стойност и оценката му по данъчна ставка. Отчетната стойност почти винаги отразява пазарната действителност, за разлика от данъчната оценка – изчислена по норми вписани в Приложение 2 към ЗМДТ /без оглед на общото състояние на сградата, без отчисляване на амортизации и т.н./.Така изчислен данък сгради върху жилищните имоти ще бъде с малко увеличение от около 20 лева, а при нежилищните ще бъде с пъти повече разлика за имот.  Нашето предложение за промяна при изчисление на налога за нежилищните имоти е следното:   1. Да се намали стойността на данък сгради; 2. Да се изисква нормативна промяна при изчисляването на данъка, като база за облагане бъде само отчетната стойност на имота; 3. Да се иска промяна в размера на данък сгради само при приета промяна в закона; 4. Данък придобиване да се намали до промяна в закона /изцяло да отпадне данъчната оценка или промяна във формулата за изчисляване на данъчната оценка до приблизителното и изравняване с отчетната стойност/; 5. Да се иска увеличаване на данък придобиване едва след извършване на промяна в закона. | Не се приема | Данъчните оценки не се завишат или намаляват от общинска администрация. Те се определят съгласно Приложение № 2 „Норми за данъчна оценка върху недвижими имоти“ съгласно Закона за местни данъци и такси. В основата на предложените промени в протестното писмо, се цели промяна в Закона за местни данъци и такси и чак тогава общинска администрация да предложи промяна в размера на местните данъци. Тъй като направения проект е съобразен с така действащия Закон за местни данъци и такси, считаме, че направените промени не противоречат на по-високия нормативен акт. При евентуална промяна на ЗМДТ, общинска администрация ще предложи на Общински съвет да приведе в съответствие подзаконовия нормативен акт. |